Kofi Arko Nokoe

Wɔatwerɛ nsɛm wei ɛwɔ Asante kasa mu

Kofi Arko Nokoe yɛ Ghana amanyɔni a ɔyɛ Ɔman Demokrasi Mmarahyɛ Badwa (National Democratic Congress) no muni. Ɔyɛ Mmarahyɛbadwani ma Evalue-Ajomoro-Gwira Mmrahyɛbadwam mpɛsoa a ɛwɔ Atɔe Fam mantam mu.

 Ne mmofrase abrabɔ ne nhomasua 
Wɔwoo Nokoe wɔ Kotonimma bosome da a ɛtɔ so dumiɛnsa (13) afe 1983 mu na ofiri Axim wɔ Ghana Atɔeɛ Mantam mu. Ɔhyɛɛ ne ntoaso sukuu ase wɔ Komenda Nhomasua Kɔlege (Komenda College of Education). Ɔkɔɔ Ghana Suapɔn (University of Ghana), na ɛhɔ na owiee ne Bachelor wɔ Adwinni mu abodin krataa wɔ Amanyɔsɛm adesua mu (Bachelor of Arts degree in Political studies). Nokoe nso wɔ abodin krataa wɔ Nkɔso Ho Adesua mu (master's degree in Development Studies) wɔ Kwame Nkrumah Suapɔn a ɛhwɛ Nyansahu ne Mfiridwuma so (Kwame Nkrumah University of Science and Technology).

 Adwuma 
Na Nokoe yɛ Ɔhwɛfoɔ Panyin (Senior Superintendent) wɔ Ghana Nhomasua Dwumadibea (Ghana Education Service). Na ɔsan yɛ Ɔkwankyerɛfo Boafo (Assistant Director) wɔ Mpɔtam Aban Dwumadibea (Ministry of Local Government).

 Amanyɔsɛm 

 Mmarahyɛbadwani 
Nokoe dii nkonim wɔ mmarahyɛ badwa no mu sɛ obegyina Ɔman Demokrasi Mmarahyɛ Badwa (National Democratic Congress) ananmu ama Evalue-Ajomoro-Gwira Mmrahyɛbadwam mpɛsoa ansa na afe 2020 abatow no reba wɔ 28 Ɛbɔ bosome da a ɛtɔ so aduonu awɔtwe afe 2019 mu bere a ɔtoo abatow 546 a egyina hɔ ma 64.2% akyi a ɔboroo nea ɔne no resi akan titiriw, Herbert Kua Dickson a na ɔwɔ amba 297 a egyina hɔ ma 34.9% no so nkonim.

Wɔ bosome Ɔpɛnimma afe 2020 mu no, Odii nkonim wɔ Evalue-Ajomoro-Gwira Mmrahyɛbadwam mpɛsoa mu wɔ mmarahyɛ badwa abatoɔ mu a oyii mmarahyɛ badwani a ɔdi tumi seesei Catherine Ablema Afeku a ɔyɛ kan Ɔsoafoɔ a ɔhwɛ Nsrahwɛ, Amammerɛ ne Adebɔ mu (Minister of Tourism, Culture and Creative Arts). Odii nkonim denam abatoɔ 19,830 a ɔnyaeɛ a ɛgyina hɔ ma 53.4% tiaa nea ɔsɔre tia no paa a ɔyɛ mmarahyɛbadwani a ɔdi tumi seesei, Catherine Ablema Afeku a ofiri Ɔman Ho Dɔ Kuw Foforɔ (New Patriotic Party) a onyaa amba 17,287 a ɛgyina hɔ ma abatoɔ a wɔtoeɛ no mu 46.6%. Evalue-Ajomoro-Gwira nkongua no yɛ nkongua a Ɔman Ho Dɔ Kuw Foforɔ (New Patriotic Party) gyee fii Ɔman Demokrasi Nhyiam Kuw (National Democratic Congress) no nsam wɔ afe 2016 Mmarahyɛ Badwa Abatoɔ mu nanso kuw no antumi ankora so mfeɛ anan (4) foforɔ.

 Boayikuw ahorow 
Nokoe yɛ Budget Boayikuo Titiriw no muni na ɔsan yɛ Amannɔne Nsɛm Boayikuo no muni.

 N'abrabɔ mu nsɛm 
Nokoe yɛ Kristoni na ɔsom sɛ Methodistni.

 Ntotoho 

Nkyekyεmu:Ghana mmrahyɛbadwafoɔ 2021-2025